L 327/18 Den Europæiske Unions Tidende 27.11.2012 KOMMISSIONENS GENNEMFØRELSESFORORDNING (EU) Nr. 1101/2012 af 26. november 2012 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (!), særlig artikel 247, og ud fra følgende betragtninger: (1). Kommissionens forordning (EU) nr. 1006/2011 af 27. september 2011 om ændring af bilag I til Rådets forordning (EØF) nr. 2658/87 om told- og statistikno- menklaturen og den fælles toldtarif (?) fastsætter nye KN- koder for gasolier og brændselsolier med indhold af biodiesel. Disse ændringer kan have betydning for mine- ralolieindustrien, idet visse blandingsprocesser ikke længere må foretages som »sædvanlige behandlinger« i forbindelse med toldoplagsproceduren eller anbringelse i frizone, eftersom de bevirker en ændring af den otteci- frede KN-kode. (2) — Der bør findes en løsning, så det tillades, at gasolier og brændselsolier uden indhold af biodiesel kan blandes med gasolier og brændselsolier med indhold af biodiesel, der henhører under kapitel 27 i KN, i forbindelse med toldoplagsproceduren eller anbringelse i frizone, på samme måde som før forordning (EU) nr. 1006/2011 trådte i kraft den 1. januar 2012. (3) — Blanding af gasolier eller brændselsolier med biodiesel bør tillades, således at det ikke er nødvendigt at opbevare begge typer varer separat. Under hensyntagen til supple- rende bestemmelse 2 til kapitel 27 i den kombinerede nomenklatur bør den opnåede blanding dog indeholde mindre end 0,5 rumfangsprocent biodiesel eller gasolier/ brændselsolier. (4) — Bilag 72 til Kommissionens forordning (EØF) nr. 2454/93 (?) bør ændres i overensstemmelse hermed. (5) — Ændringen bør gælde med tilbagevirkende kraft, således at toldskyld, der er opstået efter 1. januar 2012 som følge af indførelsen af de nye KN-koder, ophører. (6) — Foranstaltningerne i denne forordning er i overensstem- melse med udtalelse fra Toldkodeksudvalget — VEDTAGET DENNE FORORDNING: Artikel 1 Bilag 72 til forordning (EØF) nr. 2454/93 ændres som angivet i bilaget til denne forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Den anvendes fra den 1. januar 2012. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. november 2012. () EFT L 302 af 19.10.1992, s. 1. (?) EUT L 282 af 28.10.2011, s. 1. På Kommissionens vegne José Manuel BARROSO Formand () EFT L 253 af 11.10.1993, s. 1.